પોલીસનાં અનુસાર પાખંડી બાબા મહિલાઓનું શોષણ કરીને તેનો એમએમએસ બનાવતો. પોતાનાં કોમ્પ્યુટરમાં તે વીડિયો સેવ રાખતો હતો. ત્યાર બાદ તે વીડિયો દ્વારા મહિલાને બ્લેકમેલ કરીને વારંવાર બોલાવતો રહેતો. જો કે એક દિવસ કોમ્પ્યુટર ખરાબ થતા તેને બહાર રિપેરિંગ માટે મોકલવામાં આવ્યું હતું. એન્જિનિયરે જ્યારે બાબાનાં કોમ્પ્યુટરમાં જોયું તો બાબાની લીલાથી હાર્ડડિસ્ક ચિક્કાર ભરેલી હતી. તેણે જાગૃતતા દાખવીને આ વીડિયો સોશ્યલ મીડિયા પર અપલોડ કર્યો હતો. જેથી હોબાળો થતા પોલીસે કાર્યવાહી કરવાની ફરજ પડી હતી અને બાબાનો ભાંડો ફુટ્યો હતો.